ai4bharat/Pralekha huggingface dataset:
எரிசக்தி அமைச்சகம்
பிகாரில் ரூ.6.99 கோடி மதிப்பிலான திட்டங்கள் மத்திய மின்துறை அமைச்சர் தொடக்கம்
பிகாரின் போஜ்பூர் மாவட்டத்தில் பர்ஹாரா என்ற இடத்தில், ஊரக மின்மயமாக்கல் நிறுவனம்  ரூ.6.99 கோடி மதிப்பில் மேற்கொண்ட திட்டங்களை மத்திய மின்துறை மற்றும் புதிய மற்றும் புதுப்பிக்கத்தக்க எரிசக்தி துறை இணையமைச்சர்  திரு.ஆர்.கே.சிங் காணொலிக் காட்சி மூலம் தொடங்கி வைத்தார். 36 சாலை திட்டங்கள், 23 எல்இடி /சூரியமின்சக்தி மின் விளக்குகள் திட்டம், 3 படித்துறை திட்டம், 3 சமுதாயக் கூடம் மற்றும் துணை சுகாதார மையங்கள், 12 ஆர்சனிக் அகற்றும் நிலையங்கள் உட்பட 77 திட்டங்கள் தொடங்கி வைக்கப்பட்டன.
போஜ்பூர் மாவட்டத்தின் பர்ஹாரா பகுதியில் உள்ள கிராமங்களில் அடிப்படை உள்கட்டமைப்பு வசதிகளை மேம்படுத்துவதுதான் இந்த திட்டங்களின் நோக்கம். இந்நிகழ்ச்சியில் மத்திய, மாநில அதிகாரிகள் கலந்து கொண்டனர்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1656103
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால் மற்றும் பால் பொருட்களில் கலப்படம் குறித்த ஊடகச் செய்திக்கு மறுப்பு
பால் மற்றும் பால் பொருட்களில் கலப்படம் கலந்திருப்பதாகவும் அதனை உடனடியாக கட்டுப்படுத்தவில்லை என்றால் வரும் 2025-ஆம் ஆண்டுக்குள் 87% பேர் புற்றுநோயால் கடுமையாகப் பாதிக்கப்படுவர் என்று வெளிவந்த ஊடகசெய்திக்கு மத்திய மீன்வள, கால்நடை பராமரிப்பு மற்றும் பால்வளத்துறை அமைச்சகம் மறுத்துள்ளது. இது போன்ற போலித் தகவல்கள் நுகர்வோர் மத்தியில் தேவையில்லாத பதற்றத்தை ஏற்படுத்தும் என்றும் தெரிவிக்கப்பட்டுள்ளது.
இந்த ஊடக செய்தி வெளிவந்தவுடன், மத்திய பால்வளத்துறை அமைச்சகம் இந்திய உணவு பாதுகாப்பு மற்றும் தர ஆணையத்தோடு கலந்தாலோசித்தது. இது போன்ற எந்தவொரு தகவலையும் உலக சுகாதார அமைப்பு வழங்கவில்லை என்பதை இந்தியாவில் உள்ள உலக சுகாதார அமைப்பின் அலுவலகம் தெளிவாக குறிப்பிட்டுள்ளது.
மேலும் இது போன்ற போலியான தகவல்கள் சமூக ஊடகங்கள் குறிப்பாக வாட்ஸ்அப் மூலம் பரப்பப்பட்டு வருவது நம்பகத்தன்மை அற்றது. மேலும் மத்திய அரசு, கால்நடை பராமரிப்பு மற்றும் பால்வளத்துறை அமைச்சகம், இந்திய உணவு பாதுகாப்பு மற்றும் தர ஆணையம் போன்றவைகள் இணைந்து நாடு தழுவிய அளவில் நுகர்வோருக்கு பாதுகாப்பான சிறந்த தரத்துடன் கூடிய பாலை வழங்குவதற்கு அனைத்து நடவடிக்கைகளை மேற்கொண்டு வருகிறது.
பிரதமர் அலுவலகம்
தேசிய அறிவியல் தினத்தன்று விஞ்ஞானிகளுக்கு பிரதமர் வாழ்த்து தெரிவித்துள்ளார்
தேசிய அறிவியல் தினத்தன்று விஞ்ஞானிகளுக்கு பிரதமர்
திரு நரேந்திர மோடி வாழ்த்து தெரிவித்துள்ளார்.
டுவிட்டர் செய்தியில் பிரதமர் கூறியிருப்பதாவது ;
“அனைத்து விஞ்ஞானிகளுக்கும், அறிவியல் ஆர்வலர்களுக்கும் தேசிய அறிவியல் தின வாழ்த்துக்கள். நமது கூட்டான அறிவியல் பொறுப்புத் தன்மையை நிறைவேற்றவும், மனிதகுல வளர்ச்சிக்கான அறிவியலின் ஆற்றலை மேம்படுத்தவும் நமது உறுதிப்பாட்டை மீண்டும் உறுதி செய்வோம்.
நேற்று #மனதின் குரல் நிகழ்வில் நான் கூறியது இங்கே உள்ளது #MannKiBaat
(
இந்திய போட்டிகள் ஆணையம்
இந்திய சந்தைப்போட்டி ஆணையம் , இமாமி சிமெண்ட் நிறுவனத்தின் பங்குகளை நுவோகோ விஸ்டாஸ் நிறுவனம் வாங்க ஒப்புதல்
இந்திய சந்தைப்போட்டி ஆணையம் , இமாமி சிமெண்ட் நிறுவனத்தின் 100 சதவீதப் பங்குகளை நுவோகோ விஸ்டாஸ் நிறுவனம் வாங்க ஒப்புதல் அளித்துள்ளது. விவரங்களுக்கு :
https://pib.gov.in/PressReleasePage.aspx?PRID=1625859
(Visitor Counter : 179
குறு சிறு மற்றும் நடுத்தர தொழில் துறை அமைச்சகம்
வடக்கிழக்கு பகுதிக்கான நான்கு தொழில்நுட்ப மையங்களை எம்.எஸ்.எம்.இ அமைத்து வருகிறது: கிரிராஜ் சிங்
குறு, சிறு மற்றும் நடுத்தரத் தொழில் நிறுவனங்கள் துறை அமைச்சகம் இன்று நிறுவனத் தொடர்பு குறித்த பயிலரங்கினை நடத்தியது. இதில் பல்வேறு அமைச்சகங்களும் நிதி நிறுவனங்களும் பங்கேற்றன.
இந்தப் பயிலரங்கில் பேசிய மத்திய குறு, சிறு மற்றும் நடுத்தரத் தொழில் நிறுவனங்கள் துறை எம்.எஸ்.எம்.இ. இணையமைச்சர் திரு. கிரிராஜ் சிங், “வடகிழக்கு பகுதிகளில் விவசாயம் மற்றும் விவசாயம் அல்லாத துறைகளில் குறு, சிறு மற்றும் நடுத்தரத் தொழில் நிறுவனங்கள் உடனடியாக அமைக்க வேண்டிய தேவை உள்ளது” என்றார்.
“இதற்கு எம்.எஸ்.எம்.இ அமைச்சகம் ஊக்குவிப்பாளராக இருந்து ஆய்வு மற்றும் மேம்பாட்டு வசதிகளை அளித்து, சந்தைக்கு வழிவகுத்து, குறு, சிறு மற்றும் நடுத்தரத் தொழில் நிறுவனங்கள் மூலம் உற்பத்தி செய்யப்படும் பொருட்களுக்கு நல்ல வடிவங்களை அளிக்கும். மேலும் இந்தப் பகுதிகளில் குறு நிறுவனங்களுக்கு முக்கியத்துவம் அளிக்கப்படும் என்றும் அமைச்சர் கூறினார். இதற்காக இம்பால், திமாபூர், தின்சுகியா மற்றும் அகர்தலாவில் தொழில்நுட்ப மையங்கள் அமைக்கப்பட்டுவருகின்றன என்றும் அமைச்சர் தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ராஜஸ்தானின் கிழக்கு - மேற்கு வழித்தடத்தில், கோட்டா புறவழிச்சாலையில் தேசிய நெடுஞ்சாலை 76 சாம்பல் ஆற்றின் குறுக்கே கம்பியால் இணைக்கப்பட்ட பாலம் கட்டுமானப் பணிகள் மற்றும் பராமரிப்புப் பணிகள் முடிவுற்றன
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி, ராஜஸ்தானின் கிழக்கு - மேற்கு வழித்தடத்தில், கோட்டா புறவழிச்சாலையில், தேசிய நெடுஞ்சாலை 76-ன்படி, சாம்பல் ஆற்றின் குறுக்கே கம்பியால் இணைக்கப்பட்ட பாலம் கட்டும் பணிகள் மற்றும் பராமரிப்புப் பணிகள் முடிவடைந்துள்ளதாக தெரிவித்தார்.
பிரதமர் திரு.நரேந்திர மோடியின் தொலைநோக்கு பார்வையில் இயங்கும் அரசு, நாட்டின் உள்கட்டமைப்புகளை மேம்படுத்த 24 மணி நேரமும் ஓய்வின்றி செயல்பட்டு வருகிறது.
சாம்பல் ஆற்றின் குறுக்கே 1.4 கிலோ மீட்டர் தூரத்துக்கு கம்பியால் இணைக்கப்பட்டுள்ள இந்தப் பாலம், சுமார் 214 கோடி ரூபாய் செலவில் அமைக்கப்பட்டுள்ளதாகவும், இதன் கட்டுமானப் பணிகள் கடந்த 2017-ம் ஆண்டு பிரதமரால் தொடங்கி வைக்கப்பட்டதாகவும் திரு.நிதின் கட்கரி தெரிவித்தார்.
இந்தப் பாலம் கோட்டா புறவழிச்சாலையின் ஒருபகுதியாகவும், குஜராத்தின் போர்பந்தர் முதல் அஸ்ஸாமின் சில்ச்சர் வரையிலான பகுதியை இணைக்கும் பாலமாகவும் இருப்பதாகவும் அவர் தெரிவித்தார்.
அதிகப் போக்குவரத்து நெரிசலை சமாளிக்கும் விதமாகவும், கனமழை, புயல் உள்ளிட்ட இயற்கை சீற்றங்களை சமாளிக்கும் விதமாகவும் அதிநவீன கட்டமைப்புகளுடன் இந்தப் பாலம் கட்டப்பட்டுள்ளதாகவும் அவர் கூறினார்.
சிறப்பு சேவைகள் மற்றும் கட்டுரைகள்
01 ஏப்ரல் 2023 முதல் HUID அடிப்படையிலான ஹால்மார்க்கிங்பெற்ற நகைகளை மட்டுமே விற்க மத்திய அரசு உத்தரவு
மத்திய நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் இந்திய தர நிர்ணய அமைவனம்  இது பொருள்களுக்கான தர உரிமம் , மேலாண்மை திட்ட சான்றிதழ், தங்கம் மற்றும் வெள்ளி நகைகள் / கலைப் பொருள்களுக்கான ஹால்மார்க் உரிமம் மற்றும் நுகர்வோர் பாதுகாப்பை நோக்கமாகக் கொண்ட பல்வேறு திட்டங்களை செயல்படுத்துகிறது.
கலப்படத்திலிருந்து பொதுமக்களைப் பாதுகாப்பது மற்றும் உற்பத்தியாளர்கள் சட்டப்பூர்வமான தரத்தை பேணுவதைக் கட்டாயப்படுத்துவது ஹால்மார்க்கிங்கின் நோக்கம் ஆகும். தங்க நகைகளில் ஹால்மார்க் என்பது அதன் தரத்திற்கான அடையாளம். தற்போது, தங்க நகைகளில் ஹால்மார்க்கிங் என்பது BIS ஹால்மார்க் முத்திரை, காரட்டில் தங்கத்தின் தூய்மை மற்றும் 6 இலக்க எண், எழுத்து கொண்ட HUID குறியீடு ஆகிய 3 அடையாளங்களைக் கொண்டுள்ளது.
HUID என்பது தனித்துவமான 6 இலக்க எண்ணெழுத்து குறியீடு கொண்ட பிரத்யேக அடையாள குறியீடு ஆகும்.
தற்போது தமிழகத்தில் 26 மாவட்டங்கள் உட்பட இந்தியாவில் 288 மாவட்டங்களில் தங்கத்தின் ஹால்மார்க் கட்டாயமாக்கப்பட்டுள்ளது.
நுகர்வோர்கள் BIS CARE செயலியின் மூலம் ஹால்மார்க் செய்யப்பட்ட தங்க நகைகளில் உள்ள HUID இன் நம்பகத்தன்மையை சரிபார்க்கலாம். மேலும், பி ஐ எஸ் அங்கீகாரம்பெற்ற மதிப்பீடு மற்றும் ஹால்மார்க்கிங் மையங்களில்  சோதனைக் கட்டணமாக ரூ. 200/- செலுத்தியும் சோதனை செய்து கொள்ளலாம்.
ஹால்மார்க்கிங் திட்டம், சரியான தங்கத்தை பெறுகிறார் என்ற மூன்றாம் தரப்பு உத்தரவாதத்தையும் திருப்தியையும் வாடிக்கையாளருக்கு வழங்குகிறது. மேலும், நகைக்கடைக்காரரின் திறன், தரத்திற்கான உறுதிப்பாடு மற்றும் தூய்மையில் நிலைத்தன்மையின் உறுதிப்பாட்டிற்கான வலுவான ஆதாரம் ஆகியவற்றை வழங்குகிறது.
01 ஏப்ரல் 2023 முதல் பிஐஎஸ் பதிவு செய்யப்பட்ட நகைக்கடைகள் HUID ஹால்மார்க் செய்யப்பட்ட நகைகளை மட்டுமே விற்க வேண்டும் என நுகர்வோர் விவகார அமைச்சகம் உத்தரவிட்டுள்ளது.
(Visitor Counter : 183
சட்டம் மற்றும் நீதித்துறை அமைச்சகம்
மின் நீதிமன்றத் திட்டத்தின் கீழ் கணினிமயமாக்கல் பணிகள்
பரந்த கணினி கட்டமைப்பு  திட்டம், கண்ணாடி இழை கேபிள் , ரேடியோ ஃப்ரீகுவன்சி , வி சாட் போன்ற பல்வேறு தொழில்நுட்பங்களைப் பயன்படுத்தி நாடு முழுவதும் அனைத்து மாவட்ட மற்றும் சார்நிலை நீதிமன்ற வளாகங்களை இணைப்பதை மின் நீதிமன்றங்கள் திட்டம் நோக்கமாகக் கொண்டுள்ளது.
தேர்வு செய்யப்பட்ட 2992 இடங்களில் மார்ச் 2023 வரை 2976 இடங்களில் விநாடிக்கு 10 மெகா பைட் முதல் 100 மெகா பைட் அலைவரிசை வேகம் கொண்ட அமைப்புகள் நிறுவப்பட்டுள்ளன. 99.5 சதவீத இடங்களில் பணிகள் நிறைவு செய்யப்பட்டுள்ளன. இது நாடு முழுவதும் உள்ள நீதிமன்றங்களில் தரவுகள் இணைப்பை உறுதி செய்யும் மின் நீதிமன்றங்கள் திட்டத்திற்கு முதுகெலும்பாக அமைந்துள்ளது.
பல நீதிமன்றங்கள் தொலைதூரப் பகுதிகளில் அமைந்துள்ளன. அதுபோன்ற நீதிமன்றங்களில் மின் நீதிமன்றத் திட்டத்தை செயல்படுத்த தொழில்நுட்ப ரீதியாக சாத்தியமில்லாத நிலை உள்ளது. இந்த இடங்களில் தரைவழி கேபிளைப் பயன்படுத்த முடியாது. இந்த இடங்கள் ரேடியோ ஃப்ரீகுவன்சி, விசாட், நீர்மூழ்கி கேபிள் போன்ற மாற்று வழிகளைப் பயன்படுத்தி இணைக்கப்படுகின்றன. 2019-ம் ஆண்டில் தொழில்நுட்ப ரீதியாக சாத்தியமில்லாத இடங்கள் 58-ஆக இருந்தது. மாற்று வழிகளைப் பயன்படுத்தி இணைப்புகள் ஏற்படுத்தப்பட்டதன் மூலம், 2022-ம் ஆண்டில் அதை 11-ஆக குறைக்க முடிந்தது. இதன் விளைவாக ரூ.95.45 கோடி சேமிக்கப்பட்டுள்ளது. இந்த 11 இடங்களிலும் மின் நீதிமன்றங்களை அமைப்பதற்கான பணிகளைத் தொடங்க அனுமதி வழங்கப்பட்டுள்ளது. கொவிட்-19 சூழ்நிலையில், டபிள்யுஏஎன் இணைப்பு சிறந்த காணொலி வசதிகளை ஏற்படுத்தி தந்தது.
அறிவியல் மற்றும் தொழில்நுட்பத்துறை
அதிநவீன தொழில்நுட்பத்தை வணிகமயமாக்க பெங்களூரை தளமாகக் கொண்ட டி.ஐ.இ.ஏ கனெக்டர்ஸுக்கு டி.டி.பி-டி.எஸ்.டி ரூ .3.81 கோடி நிதியுதவி செய்துள்ளது
தொழில்நுட்ப மேம்பாட்டு வாரியம் இன்று பெங்களூரை தளமாகக் கொண்ட டி.ஐ.இ.ஏ கனெக்டர்ஸ் பிரைவேட் லிமிடெட் நிறுவனத்துடன் "தொழில்நுட்ப ஸ்டார்ட்அப்கள் மூலம் உள்நாட்டு தொழில்நுட்பங்களை வணிகமயமாக்குதல்" என்ற முன்முயற்சியின் கீழ் ஓர் ஒப்பந்தத்தில் கையெழுத்திட்டுள்ளது. இதன் மூலம் "நுண் மின்னணு சுற்றுச்சூழல் இணைப்பிகள் மற்றும் முனையங்களை வணிகமயமாக்கல்" திட்டத்திற்கு மொத்தத் திட்ட மதிப்பீடான ரூ.8.19 கோடியில் ரூ.3.81 கோடியை வழங்க வாரியம் உறுதியளித்துள்ளது.
உள்நாட்டுத் தொழில்நுட்பங்களின் மேம்பாட்டை ஆதரித்தல், தொழில்முயற்சி மற்றும் புத்தாக்கத்தை ஊக்குவித்தல் ஆகியவற்றை இலக்காகக் கொண்டு "தொழில்நுட்ப ஸ்டார்ட் அப்கள் மூலம் உள்நாட்டுத் தொழில்நுட்பங்களின் வணிகமயமாக்கல்" என்ற முன்முயற்சியை தொழில்நுட்ப மேம்பாட்டு வாரியம்  தொடங்கியது. இத்தகைய ஸ்டார்ட்அப் நிறுவனங்களுக்கு நிதியளிப்பதன் மூலம், டி.டி.பி அவற்றின் அடித்தள தீர்வுகளை விரிவுபடுத்துவதற்கு அவர்களுக்கு அதிகாரம் அளிப்பதை நோக்கமாகக் கொண்டுள்ளது, இது பொருளாதார வளர்ச்சியை ஊக்குவிப்பதோடு, தொழில்நுட்ப முன்னேற்றங்களில் நமது நாட்டின் தலைமையை மேம்படுத்தும்.
இது குறித்து, டி.டி.பி செயலாளர் , ராஜேஷ் குமார் பதக் கூறுகையில், மின்சார வாகனங்கள் மற்றும் ட்ரோன்கள் மீதான நிறுவனத்தின் கவனம், நிலையான போக்குவரத்து தீர்வுகளை நோக்கிய உலகளாவிய போக்குடன் ஒத்துப்போகிறது. புதுமையான இணைப்புகள் மற்றும் முனையங்களை உருவாக்குவதன் மூலம், நிறுவனம் முக்கிய சந்தையின் வளர்ச்சிக்கு பங்களிப்பது மட்டுமின்றி, இறக்குமதி செய்யப்பட்ட பாகங்களைச் சார்ந்திருப்பதைக் குறைக்கிறது. கூடுதலாக, விண்வெளி மற்றும் பாதுகாப்பில் அவர்களின் ஈடுபாடு முக்கியமான தொழில்களுக்கு நம்பகமான மற்றும் மேம்பட்ட தொழில்நுட்பத்தை வழங்குவதற்கான அவர்களின் உறுதிப்பாட்டை நிரூபிக்கிறது என்றார்.
பிரதமர் அலுவலகம்
முன்னாள் மத்திய அமைச்சர் திரு மாணிக்ராவ் காவிட்டின் மறைவிற்கு பிரதமர் இரங்கல்
முன்னாள் மத்திய அமைச்சர் திரு மாணிக்ராவ் காவிட்டின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் தெரிவித்திருப்பதாவது:
“முன்னாள் மத்திய அமைச்சர் திரு மாணிக்ராவ் காவிட் அவர்களின் மறைவை அறிந்து மிகவும் வேதனை அடைந்தேன். மிகுந்த அனுபவமிக்க நாடாளுமன்ற உறுப்பினர்களுள் ஒருவராக அவர் திகழ்ந்ததோடு, பழங்குடி சமூகத்தின் வளர்ச்சிக்காக பல்வேறு முயற்சிகளை எடுத்தார். அவரது குடும்பத்தினருக்கும், ஆதரவாளர்களுக்கும் எனது இரங்கல்கள். ஓம் சாந்தி: பிரதமர் @narendramodi”
கப்பல் போக்குவரத்து அமைச்சகம்
திட்டங்களுக்கு ஏற்படும் இடையூறுகளை நீக்கவும் திட்டங்களை உரிய காலத்தில் முடிக்கவும் பிரதமரின் விரைவு சக்தி முக்கியமானது என்பதை திரு சர்பானந்த சோனாவால் வலியுறுத்தினார்
சாலை, ரயில்வே போன்ற அனைத்து அமைப்புகளையும் இணைப்பதை நோக்கமாகக் கொண்டிருப்பதால் திட்டங்களுக்கு ஏற்படும் இடையூறுகளை நீக்கவும், திட்டங்களை உரிய காலத்தில் முடிக்கவும் பிரதமரின் விரைவு சக்தி முக்கியமானது என்பதை மத்திய துறைமுகங்கள், கப்பல் போக்குவரத்து, நீர்வழிப்பாதைகள் மற்றும் ஆயுஷ் துறை அமைச்சர் திரு சர்பானந்த சோனாவால் வலியுறுத்தினார்.
விசாகப்பட்டினம் துறைமுகத்தில் இன்று நடமாடும் சரக்குப் பெட்டக ஸ்கேனர் வசதி மற்றும் சாகர்மாலா கருத்தரங்க கூடத்தைத் தொடங்கிவைத்த அவர், இன்றைய போட்டி மிகுந்த உலகில் சிறந்தவற்றில் சிறந்ததே வெற்றிபெறும் என்றார்.
ரூ.55 கோடி முதலீட்டிலான திட்டங்களை திரு சோனாவால் தொடங்கிவைத்தார். சரக்கு பெட்டகங்களில் கதிர்வீச்சுத் தன்மையுள்ள பொருள்களைக் கண்டறிவதற்காக துறைமுகத்தால் ரூ.30 கோடி செலவில் உருவாக்கப்பட்டுள்ள நடமாடும் சரக்குப்பெட்டக ஸ்கேனரையும் அவர் தொடங்கிவைத்தார்.
துறைமுக ஊழியர்களின் நலனுக்காக ரூ.25 கோடி செலவில் சாலகிராம்புரத்தில் கட்டப்பட்டுள்ள சாகர்மாலா கருத்தரங்க கூடத்தையும் அமைச்சர் திறந்துவைத்தார். இந்த நிகழ்ச்சியில் விசாகப்பட்டினம் துறைமுக பொறுப்பு கழகத்தலைவர் திரு கே ராமமோகனராவ், துணைத் தலைவர் திரு துர்கேஷ் துபே ஆகியோர் கலந்துக் கொண்டனர்.
சமூக நிதி மற்றும் அதிகாரமளித்தல் அமைச்சகம்
மத்தியப் பிரதேசம் சிந்துவாராவில் 4146 மாற்றுத்திறனாளிகளுக்கு, 8291 உதவிகள் மற்றும் உதவிப் பொருட்கள்
மத்திய அரசின் சமூக நீதி மற்றும் மேம்பாட்டு அமைச்சகத்தின், மாற்றுத்திறனாளிகளுக்கு உதவிப் பொருட்கள் வாங்குவதற்கு உதவி அளிக்கும் திட்டத்தின் கீழ், உதவி மற்றும் உதவி உபகரணங்கள் வழங்கும் நிகழ்ச்சி, மாற்றுத்திறனாளிகள் மேம்பாட்டுத்துறை மற்றும் அலிம்கோ நிறுவனம் இணைந்து மத்தியப் பிரதேசத்தின் இம்லிகேதா சிந்துவாராவில் உள்ள காலணி வடிவமைப்பு மற்றும் மேம்பாட்டு மையத்தில்  இன்று நடத்தப்பட்டது.
மத்தியப் பிரதேச முதல்வர் திரு சிவராஜ் சிங் சவுகான் சிறப்பு விருந்தினராக, போபாலில் இருந்து காணொலி காட்சி மூலம் கலந்துக் கொண்டார். மத்திய சமூக நீதி மற்றும் மேம்பாட்டுத்துறை அமைச்சர் டாக்டர் வீரேந்திர குமார், இத்துறை இணையமைச்சர் சுஷ்ரி பிரதிமா முன்னிலையில் இந்நிகழ்ச்சிக்கு தலைமை தாங்கினார். அமைச்சர்கள் இருவரும் புதுதில்லியிலிருந்து காணொலி காட்சி மூலம் பங்கேற்றனர்.
இதில் மொத்தம் 8,291 உதவிகள் மற்றும் உதவி பொருட்கள் ரூ.4.32 கோடி மதிப்பில், 4146 மாற்றுத்திறனாளிகளுக்கு இலவசமாக வழங்கப்பட்டன.
இந்நிகழ்ச்சியில் பேசிய மத்தியப் பிரதேச முதல்வர் திரு சிவராஜ் சிங் சவுகான், மாற்றுத்திறனாளிகளை கண்டுகொள்ளாத சமூகம் முடங்கிய சமூகம் என கூறினார். பிரதமர் திரு நரேந்திர மோடி தலைமையின் கீழ், நாட்டில் உள்ள மாற்றுத்திறனாளிகள் நலனுக்காக பல நலத்திட்டங்களை மத்திய அரசு அமல்படுத்தியுள்ளது என்றார்.
மத்திய சமூக நீதி மற்றும் மேம்பாட்டுத்துறை அமைச்சர் டாக்டர் வீரேந்திர குமார் கூறுகையில், ‘‘ மாற்றுத்திறனாளிகள் மனித வளத்தில் ஒருங்கிணைந்த அங்கத்தினர். பிரதமரின் அனைவருக்குமான வளர்ச்சி என்ற தொலைநோக்குடன், மாற்றுத்திறனாளிகள் மேம்பாட்டு அமைச்சகம் செயல்படுகிறது மற்றும் மாற்றுத்திறனாளிகளின் மேம்பாட்டுக்கு பல நலத்திட்டங்களை அமல்படுத்தியுள்ளது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741073
PIB Headquarters
வேலூரில் பாஸ்போர்ட் சிறப்பு முகாம் சனிக்கிழமை  நடக்கிறது
சென்னையில் உள்ள மண்டல பாஸ்போர்ட் அலுவலகம் சனிக்கிழமை  அன்று சிறப்பு பாஸ்போர்ட் முகாமை வேலுரில் உள்ள அஞ்சலக பாஸ்போர்ட் சேவை மையத்தில் நடத்துகிறது. பொதுமக்களின் தேவையை நிறைவேற்றவும் அடிக்கடி பயணம் மேற்கொள்வோர் கால நீடிப்பு செய்வதற்கு நேரம் ஒதுக்கக் கோருவதில் சிரமங்களைத் தவிர்த்து விண்ணப்பங்கள் அளிப்பதற்கும் இந்த முகாம் நடத்தப்படுகிறது.
வேலூரில் உள்ள அஞ்சலக பாஸ்போர்ட் சேவை மையம்  சனிக்கிழமை அன்று மற்ற பணி நாட்களைப் போல செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 120 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் வேலூர் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான ஆவணங்களின் மூலங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
21.04.2018 சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 18.04.2018  அன்று பிற்பகல் 2.30 மணிக்கு தொடங்கும் முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது.
பிரதமர் அலுவலகம்
இந்தியாவின் முதல் பிரதமரான பண்டித ஜவஹர்லால் நேரு பிறந்த தினத்தன்று பிரதமர் மோடி அவருக்கு அஞ்சலி
புதுதில்லி, நவம்பர் 14, 2018
இந்தியாவின் முதல் பிரதமரான பண்டித ஜவஹர்லால் நேரு பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
“இந்தியாவின் முதல் பிரதமரான பண்டித ஜவஹர்லால் நேரு பிறந்த தினத்தை முன்னிட்டு அவரை நான் நினைவு கூர்கிறேன். சுதந்திர போராட்டத்தின் போதும் பிரதமராக பணியாற்றிய போதும் அவர் ஆற்றிய பங்கினை நாம் நினைவுகூர்வோம்” என்று பிரதமர் கூறியுள்ளார்.
உள்துறை அமைச்சகம்
மாநிலப் பேரிடர் மீட்பு நிதியாக ரூ.6,194.40 கோடியை தமிழகம் உள்ளிட்ட 19 மாநிலங்களுக்கு வழங்க மத்திய உள்துறை அமைச்சர் திரு அமித் ஷா ஒப்புதல்
மாநிலப் பேரிடர் மீட்பு நிதியாக ரூ.6,194.40 கோடியை தமிழகம் உள்ளிட்ட 19 மாநிலங்களுக்கு வழங்க மத்திய உள்துறை மற்றும் கூட்டுறவுத்துறை அமைச்சர் திரு அமித் ஷா ஒப்புதல் அளித்துள்ளார்.
இதில் தமிழ்நாடு, ஆந்திரா, அருணாச்சலப்பிரதேசம், அசாம், பீகார், கோவா, ஹரியானா, இமாச்சலப்பிரதேசம், கேரளா, மகாராஷ்டிரா, மணிப்பூர், மேகாலயா, ஒடிசா, பஞ்சாப், திரிபுரா ஆகிய 15 மாநிலங்களுக்கு 2023-24 நிதியாண்டுக்கான மாநிலப் பேரிடர் மீட்பு நிதியாக ரூ.4,984.80 கோடியை வழங்க ஒப்புதல் அளிக்கப்பட்டுள்ளது.
இதேபோல், சத்தீஸ்கர், மேகாலயா, தெலங்கானா, உத்தரப்பிரதேசம் ஆகிய நான்கு மாநிலங்களுக்கு ரூ.1,209.60 கோடி 2022-23-ம் நிதியாண்டுக்கான மாநில பேரிடர் மீட்பு நிதியாக ஒதுக்கப்பட்டுள்ளது.
இந்த நிதி ஒதுக்கீடு மாநில அரசுகள் நடப்பு மழைக்காலத்தில் மீட்பு நடவடிக்கைகளை மேற்கொள்ள உதவியாக இருக்கும்.
பிரதமர் அலுவலகம்
மத்திய அமைச்சர் திரு. அனுராக் தாக்கூரின் கட்டுரையை பகிர்ந்துள்ளார் பிரதமர்
மத்திய தகவல், ஒலிபரப்பு துறை அமைச்சர் திரு.அனுராக் தாக்கூர் எழுதிய “நிலையற்ற உலகில் நம்பிக்கையை கொண்டுவந்துள்ள இந்திய இளைஞர்கள்” என்ற தலைப்பிலான கட்டுரையை பிரதமர் திரு. நரேந்திர மோடி பகிர்ந்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“நிலையற்ற உலகில் நம்பிக்கையை கொண்டு வந்துள்ள இன்றைய இளைஞர்கள் எனும் அனுராக் தாக்கூரின் கட்டுரையை படியுங்கள்”
timesofindia.indiatimes.com/india/speaking…
via NaMo App"
மின்னணு மற்றும் தகவல் தொழில்நுட்பம்
இந்தியாவில் வடிவமைக்கப்பட்டு, உருவாக்கப்பட்டு மற்றும் உற்பத்தி செய்யப்படும் அனைத்து பொருட்களுக்கும் பாதிப்பு ஏற்படுத்துபவற்றை கணக்கிடும் அமைப்பாக செர்ட்-இன் அங்கீகரிக்கப்பட்டுள்ளது
இந்திய கணினி அவசரநிலை எதிர்வினை குழு  அதன் தொடக்கத்தில் இருந்தே பாதிப்பு ஏற்படுத்தக்கூடியவை குறித்த தகவல் தெரிவிப்பு மற்றும் ஒருங்கிணைப்பு பணிகளை மேற்கொண்டு வருகிறது.
"மேக் இன் இந்தியா" மீதான நம்பிக்கையை வலுப்படுத்தும் திசையில் மேலும் ஒரு படி முன்னேறி செல்லவும், பொறுப்பான பாதிப்பு ஆராய்ச்சியை நாட்டில் வளர்க்கவும், பொதுவான பாதிப்புகள் மற்றும் வெளிப்பாடுகள்  திட்டத்துடன் செர்ட்-இன் கூட்டு சேர்ந்துள்ளது.
இதை தொடர்ந்து, இந்தியாவில் வடிவமைக்கப்பட்டு, உருவாக்கப்பட்டு மற்றும் உற்பத்தி செய்யப்படும் அனைத்து பொருட்களுக்கும் பாதிப்பு ஏற்படுத்துபவற்றை சிவிஈ கணக்கிடும் அமைப்பாக செர்ட்-இன் அங்கீகரிக்கப்பட்டுள்ளது.
சர்வதேச அளவிலான சமூகம் சார்ந்த முயற்சியான சிவிஈ, பாதிப்புகளைக் கண்டறிய சமூகத்தை நம்பியுள்ளது. பாதிப்புகள் கண்டறியப்பட்டு சிவிஈ பட்டியலில் வெளியிடப்படும். தகவல் தொழில்நுட்பம் மற்றும் இணையப் பாதுகாப்பு வல்லுநர்கள் ஒரே பிரச்சினையைப் பற்றி விவாதிப்பதை உறுதிசெய்யவும், பாதிப்புகளை முன்னுரிமைப்படுத்தவும், நிவர்த்தி செய்யவும், முயற்சிகளை ஒருங்கிணைக்கவும் சிவிஈ ஆவணங்களைப் பயன்படுத்துகின்றனர்.
இது குறித்து மேலும் அறிந்து கொள்ள https://www.cert-in.org.in/RVDCP.jsp எனும் இணையப் பக்கத்தை பார்க்கவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766844
(Visitor Counter : 214
நிதி அமைச்சகம்
பிரிக்ஸ் நாடுகளுடனான வங்கிகள் மற்றும் இந்திய ஏற்றுமதி-இறக்குமதி வங்கி இடையே கூட்டு ஆராய்ச்சிக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரிக்ஸ் நாடுகளுடனான வங்கிகள் மற்றும் இந்திய ஏற்றுமதி-இறக்குமதி வங்கி இடையே கூட்டு ஆராய்ச்சிக்கான புரிந்துணர்வு ஒப்பந்தத்திற்கு இன்று புதுதில்லியில் நடைபெற்ற பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இந்திய ஏற்றுமதி-இறக்குமதி வங்கி மற்றும் பிரிக்ஸ் நாடுகளுடனான வங்கிகளுக்கு இடையே டிஜிட்டல் பொருளாதாரத்தை மேம்படுத்தும் நோக்கில் இந்த புரிந்துணர்வு ஒப்பந்தம் மேற்கொள்ளப்படுகிறது. பிரிக்ஸ் நாட்டு வங்கிகளுக்கு இடையேயான ஒத்துழைப்பு அமைப்பில் இடம்பெற்றுள்ள வங்கிகளுக்கும் இந்திய ஏற்றுமதி-இறக்குமதி வங்கிக்கும் இடையே இந்த புரிந்துணர்வு ஒப்பந்தம் மேற்கொள்ளப்படும்.
தாக்கம்
பிரிக்ஸ் நாடுகளுக்கு இடையே நிதித்துறையில் எதிர்கொள்ளப்பட்டு வரும் பல்வேறு சவால்களுக்கு தீர்வுகாண புரிந்துணர்வு ஒப்பந்தத்தின் மூலம் மேற்கொள்ளப்படும் தொழில்நுட்பம் பயன்படும். இந்த நாடுகளுக்கு இடையிலான செயல்பாட்டு திறனை மேம்படுத்த கூட்டு ஆராய்ச்சி முயற்சிகளை மேற்கொண்டு எந்தப் பிரிவில் வர்த்தக ரீதியில் தொழில்நுட்ப மேம்பாடு மேற்கொள்ள வேண்டுமோ, அதனை மேற்கொள்ள இந்த ஒப்பந்தம் வகை செய்கிறது.
பின்புலம்
பிரிக்ஸ் நாடுகளின் தலைவர்கள் தங்கள் நாடுகளுக்கு இடையே டிஜிட்டல் பொருளாதாரத்தை மேம்படுத்தும் நோக்கத்தோடு, சீனாவில் ஸியாமன் பிரகடனத்தில் கையெழுத்திட்டனர். உலகப் பொருளாதார மேம்பாட்டை விரைவுபடுத்தவும், டிஜிட்டல் பொருளாதாரத்தின் பலன்கள் ஒவ்வொருவரையும் சென்றடைவதை உறுதிப்படுத்துவதற்கும் ஸியாமன் பிரகடனத்தில் வலியுறுத்தப்பட்டிருந்தது. அதன் அடிப்படையில் பிரிக்ஸ் நாட்டு வங்கிகளுக்கும், ஏற்றுமதி-இறக்குமதி வங்கிக்கும் இடையே தொழில்நுட்ப ரீதியில் டிஜிட்டல் பொருளாதாரத்தை மேம்படுத்த கூட்டு ஆராய்ச்சி செய்ய யோசனை தெரிவிக்கப்பட்டிருந்தது.
புள்ளியியல் மற்றும் திட்ட அமலாக்கம் அமைச்சகம்
2020 ஜூன் 29-ஆம்தேதி ‘’புள்ளியியல் நாளாக’’ கொண்டாடப்படுகிறது.
தினசரி வாழ்வில் புள்ளியியலைப் பயன்படுத்துவதைப் பற்றி பிரபலப்படுத்தும் வகையிலும், புள்ளியியல் எவ்வாறு அரசியலை வடிவமைத்து வகுப்பதில் உதவுகிறது என்பதைக் காட்டும் வகையிலும் புள்ளியியல் தினத்தை அரசு கொண்டாடி வருகிறது. தேசிய அளவில் கொண்டாடப்படும் சிறப்பு தினங்களில் ஒன்றாக நிர்ணயிக்கப்பட்டுள்ள இந்த நாள் பேராசிரியர் பி.சி, மஹாலனோபிஸ்-ன் பிறந்த நாளான ஜூன் 29-ஆம்தேதி, தேசிய புள்ளியியல் முறையை உருவாக்கியதில் அவரது பங்களிப்பைப் போற்றும் வகையில் கொண்டாடப்படுகிறது.
கோவிட்-19 தொற்று உலக அளவில் பரவி வருவதையும், பாதுகாப்பு அறிவுரைகளைப் பின்பற்ற வேண்டும் என்பதைக் கருத்தில் கொண்டும், 2020-ஆம் ஆண்டு புள்ளியியல் தினத்தை மெய்நிகர் முறையில் கொண்டாடத் திட்டமிடப்பட்டது. மத்திய புள்ளியியல்  மற்றும் திட்ட அமலாக்கம் மற்றும் திட்டமிடுதல் இணையமைச்சர் ராவ் இந்திரஜித் சிங் தலைமையில் நடைபெறவுள்ளது. இந்த நிகழ்ச்சியில், பிரதமரின் பொருளாதார ஆலோசனைக் குழுவின் தலைவரும், இந்தியப் புள்ளியியல் நிறுவனத் தலைவருமான டாக்டர்.பிபேக் தேப்ராய், இந்தியப் புள்ளியியல் துறை தலைவரும், புள்ளியியல் மற்றும் திட்ட அமலாக்கத்துறையின் செயலருமான திரு. பிரவீண் ஶ்ரீவஸ்தவா, மத்திய, மாநில அரசுகளின் மூத்த அதிகாரிகள் மற்றும் இத்துறை தொடர்புடையவர்கள் கலந்து கொள்வார்கள்.
ஒவ்வொரு ஆண்டும், புள்ளியியல் தினம் , அவ்வப்போது நிகழும் தேசிய முக்கியத்துவம் வாய்ந்த கருப்பொருளின் அடிப்படையில், அந்த ஆண்டு முழுவதும், பல்வேறு கருத்தரங்குகள், பயிலரங்குகள் ஆகியவை குறிப்பிட்ட பிரிவில் முன்னேற்றம் ஏற்படுத்தும் வகையில் கொண்டாடப்படுவது வழக்கம். 2019-ஆம் ஆண்டின் புள்ளியியல் தினத்தின் கருப்பொருள் ‘’ நீடித்த மேம்பாட்டுக் குறிக்கோள்கள்’’ என்பதாக இருந்தது. இந்த ஆண்டில், புள்ளியியல் தினக் கருப்பொருள் எஸ்டிஜி-3  மற்றும் எஸ்டிஜி-5  ஆகும்.
நீடித்த மேம்பாட்டு இலக்குகள் குறித்த மேம்படுத்தப்பட்ட அறிக்கை - தேசிய வரையறைக் குறியீடு முன்னேற்ற அறிக்கை 2020  நிகழ்ச்சியில் வெளியிடப்படும். இந்த அறிக்கையுடன், இந்தியப் புள்ளியியல் சேவை பணி மேலாண்மைத் தளம் ,29-ஆம்தேதி தொடங்கப்படும்.
இந்த நிகழ்ச்சிகள், சமூகப் பொருளாதாரத் திட்டமிடுதல் மற்றும் கொள்கை வகுப்பதில், பொதுமக்களின் விழிப்புணர்வை, குறிப்பாக இளைய தலைமுறையினரிடம், அதிகரிக்கும் என எதிர்பார்க்கப்படுகிறது.
பாதுகாப்பு அமைச்சகம்
இந்திய கடலோர காவல்படை வீரர்களுக்கு வீரதீர மற்றும் சிறப்பான சேவைக்கான பதக்கங்களை பாதுகாப்பு அமைச்சர் திரு திரு ராஜ்நாத் சிங் வழங்கினார்
புதுதில்லியில் 2021 அக்டோபர் 9 அன்று நடைபெற்ற விருதுகள் வழங்கும் நிகழ்ச்சியில் இந்திய கடலோர காவல்படை வீரர்களுக்கு வீரதீர மற்றும் சிறப்பான சேவைக்கான பதக்கங்களை பாதுகாப்பு அமைச்சர் திரு திரு ராஜ்நாத் சிங் வழங்கினார்.
குடியரசுத் தலைவரின் மூன்று தத்ராக்ஷக் பதக்கங்கள் , எட்டு தத்ராக்ஷக் பதக்கங்கள்  மற்றும் 10 தத்ராக்ஷக் பதக்கங்கள்  உட்பட மொத்தம் 21 விருதுகள் விழாவின் போது வழங்கப்பட்டன. தன்னலமற்ற அர்ப்பணிப்பு, முன்மாதிரியான தைரியம் மற்றும் இக்கட்டான நிலைமைகளில் கடலோர காவல்படை பணியாளர்களின் வீர தீர செயல்களை அங்கீகரிப்பதற்காக இந்த பதக்கங்கள் வழங்கப்படுகின்றன.
விழாவில் பேசிய திரு ராஜ்நாத் சிங், வெற்றியாளர்களுக்கு தனது வாழ்த்துகளைத் தெரிவித்தார். இந்த விருதுகள் மற்றும் பதக்கங்கள் வீரர்களின் மன உறுதியை மேம்படுத்துவதோடு மட்டுமல்லாமல், நாட்டின் நலன்களைப் பாதுகாக்க தங்களால் இயன்றதை வழங்க மற்ற வீரர்களுக்கு ஊக்கமளிக்கின்றன. கடல் எல்லைகளின் பாதுகாப்பைப் பேணுவதற்கும் நாட்டின் பரந்த கடற்கரையைப் பாதுகாப்பதற்கும் கடலோர காவல்படை எடுத்து வரும் முயற்சிகளை அவர் பாராட்டினார்.
விழாவைத் தொடர்ந்து, 38-வது கடலோர காவல்படை தளபதிகள் மாநாட்டிலும் அமைச்சர் உரையாற்றினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762396